joelniklaus/EU_Wikipedias huggingface dataset:
Eduard Heger

Ing. Eduard Heger (* 3. máj 1976, Bratislava) je slovenský politik a bývalý manažér, súčasný predseda vlády Slovenskej republiky (SR) a zastupujúci minister školstva, vedy, výskumu a športu SR. Vo vláde Igora Matoviča pôsobil ako minister financií.

Životopis

Detstvo 
Narodil sa v Bratislave. Obaja rodičia pracovali v kultúre, otec bol organizátorom hudobných festivalov. Počas štúdia na Ekonomickej univerzite v Bratislave mu zomrel otec.

Vzdelanie a kariéra 
Vyštudoval obchod a marketing na Obchodnej fakulte Ekonomickej univerzity v Bratislave a v rôznych malých firmách začal pracovať ako manažér. V rokoch 2001 až 2005 pôsobil ako konzultant  na Ministerstve obrany, kde sa podieľal na reforme Ozbrojených síl SR.

Od roku 2007 pôsobil ako manažér firmy Old Nassau Imports, ktorá bola distribútorom luxusnej vodky Double Cross pre trh v USA. V spoločnosti pôsobil s Jurajom Drobom, s ktorým sa ľudsky zblížil. Prácu v exporte ukončil v roku 2016 vstupom do politiky.

Politické pôsobenie
Pred vstupom do politiky sa Heger aktívne angažoval medzi kresťanskými laikmi. Po tom, ako jeho priatelia Richard Vašečka a Branislav Škripek vstúpili v roku 2012 na kandidátku Obyčajných ľudí a nezávislých osobností, začal v roku 2015 s hnutím spolupracovať ako manažér.

Volebné obdobie 2016 – 2020 
Vo voľbách do Národnej rady v roku 2016 kandidoval na 24. mieste kandidátky OĽaNO. Vo voľbách získal 15 257 preferenčných hlasov a bol z 10. miesta zvolený do parlamentu. V národnej rade bol členom Osobitného kontrolného výboru NR SR na kontrolu činnosti Vojenského spravodajstva, náhradný člen Výboru NR SR pre európske záležitosti a overovateľ Výboru NR SR pre hospodárske záležitosti.

V klube OĽaNO bol najskôr podpredsedom a neskôr po odchode Veroniky Remišovej predsedom poslaneckého klubu. V tieňovej vláde OĽaNO pôsobil ako tieňový minister financií a hospodárstva.

Volebné obdobie 2020 – 2024 
Vo voľbách do Národnej rady SR v roku 2020 bol zvolený ako poslanec za stranu OĽANO-NOVA-KÚ-ZMENA ZDOLA. Poslanecký mandát však neuplatnil, pretože sa stal ministrom financií vo vláde Igora Matoviča.

Vládne funkcie 

Po voľbách do Národnej rady SR v roku 2020 sa stal členom vlády Igora Matoviča ako 18. minister financií SR a podpredseda vlády. Po demisii Mareka Krajčího ho v marci 2021 prezidentka Zuzana Čaputová vymenovala za dočasného ministra zdravotníctva.

Po demisii premiéra Igora Matoviča bol 1. apríla 2021 prezidentkou Čaputovou vymenovaný za 10. predsedu vlády SR.

Osobný život 
Heger bol vychovaný ako neveriaci, ale v dospelosti, po náhlej smrti otca, prešiel osobnou konverziou na kresťanstvo. Je aktívnym členom laického katolíckeho charizmatického Spoločenstva pri Dóme sv. Martina.

Je krstným otcom syna Juraja Drobu, býva v 4-izbovom byte. S manželkou vychováva štyri deti.

Referencie

Externé odkazy 
 Osobný blog Eduarda Hegera na sme.sk 
 Parlamentný profil

Osobnosti z Bratislavy
Absolventi Ekonomickej univerzity v Bratislave
Politici OĽaNO
Poslanci NR SR (2016 – 2020)
Poslanci NR SR (2020 – 2024)
Ministri financií Slovenskej republiky
Ministri zdravotníctva Slovenskej republiky
Predsedovia vlády Slovenska
Rainer Weiss

Rainer Weiss (* 29. september 1932, Berlín, Nemecko) je americký fyzik nemeckého pôvodu. Pôsobí ako emeritný profesor fyziky na Massachusetts Institute of Technology.

Jeho najznámejšou prácou je vynález laserovej interferenčnej techniky, ktorá je základom projektu LIGO. Pôsobil aj ako predseda vedeckej pracovnej skupiny sondy COBE.

Životopis 
Narodil sa v Berlíne v Nemecku. Jeho otec Frederick A. Weiss, neurológ a psychoanalytik, bol Žid a aktívny člen komunistickej strany. Matka, Gertruda Loesnerová, herečka, bola kresťanka.

Jeho rodina sa na úteku pred nacistickou vládou presťahovala najprv do Prahy a potom v roku 1938 do USA. Mladosť strávil v New Yorku, kde navštevoval Kolumbijské gymnázium. Študoval na Massachusetts Institute of Technology, kde v roku 1955 získal bakalársky titul a v roku 1962 doktorát pod vedením Jerrolda Zachariasa. V rokoch 1960 – 1962 učil na Tuftsovej univerzite, potom pracoval dva roky ako postgraduálny študent na Princeton University, aby sa následne v roku 1964 znovu vrátil na Massachusetts Institute of Technology.

Vedecká kariéra 
Bol pri začiatku dvoch fyzikálnych odborov, ktoré doviedol až k prvým výsledkom. Išlo o pozorovanie vlastností reliktného žiarenia a interferometrické pozorovanie gravitačných vĺn.

Robil priekopnícke meranie spektra reliktného žiarenia v mikrovlnnom spektre a následne sa stal spoluzakladateľom a vedeckým poradcom NASA projektu sondy COBE. Za túto prácu získal John C. Mather a tím sondy COBE Gruberovu cenu za kozmológiu.

Ďalej navrhol techniku ​​interferometrickej detekcie gravitačných vĺn a spoluzaložil projekt LIGO, ktorý mal za cieľ gravitačné vlny detegovať. Za túto činnosť získal spoločne s Ronaldom Dreverom v roku 2007 Einsteinovu cenu.

Vo februári 2016 bolo na tlačovej konferencii oznámené prvé priame pozorovanie gravitačných vĺn zo septembra 2015. Za toto pozorovanie dostali Rainer Weiss, Ronald Drever a Kip Thorne, zakladatelia projektu LIGO, niekoľko ocenení, najmä Fundamental Physics Prize, Gruberovu cenu za kozmológiu a Kavli Prize za astrofyziku. V roku 2017 Rainer Weiss, Barry Barish a Kip Thorne dostali Nobelovu cenu za fyziku.

Referencie

Iné projekty

Externé odkazy 
 Weissova stránka na MIT
 LIGO Group at the MIT Kavli Institute for Astrophysics and Space Research
 Q&A: Rainer Weiss on LIGO’s origins 
 Biografia

Zdroj 

Fyzici USA
Členovia United States National Academy of Sciences
Absolventi MIT
Nositelia Nobelovej ceny za fyziku
Nositelia Nobelovej ceny z USA
Osobnosti z Berlína
Vyučujúci na Massachusetts Institute of Technology
Fats Domino

Fats Domino, rodným menom Antoine Dominique Domino Jr. (* 26. február 1928, New Orleans, Louisiana, USA† 24. október 2017, Harvey) bol americký R&B, rokenrolový pianista a spevák, jeden z pionierov rokenrolu, predal viac ako 65 miliónov platní. 

Podľa jeho piesne „The Big Beat“ je pomenovaný československý hudobný žáner bigbít. 

V rokoch 1955 až 1960 mal 11 piesní v Top 10. Počas svojej kariéry mal 35 titulov v U.S. Billboard Top 40, a päť jeho piesní pred rokom 1955 získalo zlatú platňu. Jeho hudobný štýl sa zakladal na tradičnom rhythm and blues sprevádzanom saxofónmi, basom, klavírom, elektrickou gitarou a bubnami.

Jeho pokora a plachosť môže byť jedným z dôvodov prečo nebol jeho prínos žánru dostatočne docenený.

V roku 1986 bol uvedený do Rock and Roll Hall of Fame. V októbri 2007 bol uvedený do Louisiana Music Hall of Fame.

Referencie

Iné projekty

Externé odkazy 
 
 Oficiálna stránka
 Fats Domino Fansite; the largest with discography and many rare photos/articles
 Fats Domino discography (music city)
 Fats Domino at history-of-rock.com
 Imperial album discography
 Article on Domino's return concert
 Fats Domino: Walking to New Orleans special
 Fats Domino v Rock ’n’ Roll AG

Zdroj 

Rock and Roll Hall of Fame
Klaviristi USA
Speváci USA
Rockoví speváci
Rokenrol
Blues Hall of Fame
Osobnosti z New Orleansu
Letisko Dobrá Niva

Letisko Dobrá Niva je malé letisko, využívané na športové lietanie, poľnohospodárske práce, modelárstvo a tiež realizáciu kultúrnych a spoločenských akcií. Stojí v blízkosti obce Dobrá Niva.

Poloha 
Nachádza sa v centrálnej časti Slovenska, asi  južne od Zvolena, medzi obcami Dobrá Niva a Podzámčok. Prístupné je z cesty Zvolen – Šahy, v ktorej blízkosti je situované. Nadmorská výška letiska je približne 350 metrov a orientácia dráh je v azimute 172/352°.

Charakteristika 
Letisko disponuje asfaltovou dráhou s rozmermi 500 x 12 m a trávnatou vzletovou a pristávacou dráhou s rozmerom 600 x 35 m. Na južnom konci sa nachádza asfaltová manipulačná plocha s veľkosťou 50 x 50 m, na severnom konci asfaltovej dráhy je predpolie s rozmermi 50 x 35 m.

Referencie

Externé odkazy 
 Letisko Dobrá Niva na FB

Zdroj 
 

Dobrá Niva
Dobrá Niva (obec)
Doprava v okrese Zvolen
Majstrovstvá Európy v curlingu 2017

Majstrovstvá Európy v curlingu 2017 bol v poradí 43. turnaj majstrovstiev Európy v curlingu, ktoré organizuje Európska curlingová federácia (ECF). Konal sa v St. Gallene, v rovnomennom kantóne, vo švajčiarsku v dňoch od 17.25. novembra 2017, za účasti 26 mužských a 20 ženských tímov. Švajčiarsko bolo organizátorom európskeho šampionátu desiatykrát, naposledy v roku 2014, v Champéry. Zápasy sa odohrali v aréne Eissportzentrum Lerchenfeld. V mužskej kategórii štvrtýkrát v rade (celkovo desiatykrát) získalo titul , u žien štvrtýkrát zvíťazilo . 

Majstrovstvá Európy boli zároveň kvalifikáciou na MS 2018 mužov a žien. Postúpilo na ne 8 družstiev z oboch kategórií.

Kvalifikácia 

Muži A kategória

Muži B kategória

Ženy A kategória

Ženy B kategória

Pozn.: V zátvorke je uvedené umiestnenie vo svetovom rebríčku WCF k novembru 2017.

Výsledky

Muži

A kategória

Základná skupina

Play-off 
Semifinále 

Stretnutie o 3. miesto 

Finále

B kategória

Základne skupiny 

Skupina A

Skupina B

Play-off 
O zotrvanie 1. kolo

O zotrvanie 2. kolo

Štvrťfinále

Semifinále 

Stretnutie o 3. miesto 

Finále

Challenge o MS 2018

Ženy

A kategória

Základná skupina

Play-off 
Semifinále 

Stretnutie o 3. miesto 

Finále

B kategória

Základná skupina

Play-off 
Semifinále 

Stretnutie o 3. miesto 

Finále

Challenge o MS 2018

Konečné poradie 

Muži A kategória

Muži B kategória

Ženy A kategória

Ženy B kategória

Referencie

Pozri aj 
 Majstrovstvá sveta v curlingu mužov 2017
 Majstrovstvá sveta v curlingu žien 2017

Externé odkazy 
 Oficiálna stránka Európskej curlingovej federácie 
 Oficiálna stránka Švajčiarskej curlingovej asociácie

Zdroje 
 Oficiálna stránka ME 2017 
 Mužský a ženský turnaj ME 2017 na štatistickej stránke Svetovej curlingovej federácie 

Curling v 2017
Majstrovstvá Európy v curlingu
Curling
2017 vo Švajčiarsku
Šport v St. Gallene
Basketbal na Stredoamerických hrách 2017

Basketbal na Stredoamerických hrách 2017 bol basketbalový turnaj v rámci multišportového podujatia Stredoamerických hier 2017. Konal sa v Manague, v Nikarague v dňoch od 3. do 7. decembra 2017, za účasti 7 mužských a 6 ženských tímov. Basketbalový turnaj sa na hrách organizuje od začiatku konania hier, doteraz nikdy na hrách nechýbal a toto bolo jeho 11. vydanie. Zápasy sa odohrali v novovybudovanej aréne Gimnasio Multiuso Alexis Argüello s kapacitou 8 057 miest, v ktorej sa odohral aj volejbalový turnaj.

V mužskej kategórii získala titul , ktorá vo finálovom stretnutí zvíťazila nad domácou . U žien zvíťazila , keď vo finále vyhrala nad .

Účastníci 

Muži

 Číslo v zátvorke udáva umiestnenie vo svetovom rebríčku FIBA v októbri 2017.

Ženy

 Číslo v zátvorke udáva umiestnenie vo svetovom rebríčku FIBA v roku 2017.

Výsledky

Muži

Základné skupiny

Skupina A

Skupina B

Play-off

Stretnutie o 5. miesto

Semifinále

Stretnutie o 3. miesto

Finále

Ženy

Základné skupiny

Skupina A

Skupina B

Play-off

Stretnutie o 5. miesto

Semifinále

Stretnutie o 3. miesto

Finále

Konečné poradie 

Muži

Ženy

Referencie

Externé odkazy 
 Basketbal na stránke Stredoamerických hier 2017 

Basketbal v 2017
Basketbal na Stredoamerických hrách
Stredoamerické hry 2017
Frederik IX.

Frederik IX. (Christian Frederik Franz Michael Carl Valdemar Georg; * 11. marec 1899, Kongens Lyngby, Dánsko†  14. január 1972, Kodaň) bol dánsky kráľ vládnuci v rokoch 19471972.

Životopis 
Narodil sa na zámku Sorgenfri ako prvé dieťa Kristiána X. a jeho manželky Alexandríny Meklenbursko-schwerinskej. Veľmi mladý nastúpil do námornej školy. Niekoľko rokov slúžil ako podriadený dôstojník a následne dostal velenie v dánskej flotile. V apríli 1947 nastúpil po svojom otcovi na trón; vzápätí vznikla otázka následníctva, lebo nemal mužského potomka - bol otcom troch dcér. Podľa vtedajších pravidiel mal byť následníkom jeho mladší brat, princ Knut, ktorý v tej dobe mal vedľa najstaršej dcéry i dvoch synov. Otázka následníctva bola verejnosťou aj parlamentom dlho diskutovaná s tým výsledkom, že v roku 1953 bola v tomto smere prepracovaná ústava: bol zavedený jednokomorový parlament a zákon o nástupníctvo upravený tak, že do nároku na trón zahrnul aj ženy. Tieto zmeny však museli pred uzákonením prejsť celým parlamentom a referendom.

Frederik IX. odbúral všetky bariéry medzi kráľovskou rodinou a ľudom a so svojou manželkou viedol život skôr meštiansky než kráľovský. Bol veľkým milovníkom hudby, a to nielen pasívnym, ale aj aktívnym - bol skvelým pianistom a pravidelne dirigoval Kráľovský kostolný orchester a Symfonický orchester dánskeho rozhlasu. Jörgen Hoeber, dirigent orchestra Kráľovského divadla, o ňom dokonca vyhlásil, že keby Frederik nebol kráľom, bol by jedným z najlepších dánskych dirigentov. Bol nositeľom Podväzkového radu, najstaršieho radu Britského impéria.

Manželstvo 
V roku 1922 sa mal oženiť s gréckou princeznou Oľgou, dcérou princa Nikolasa Gréckeho, pretože to však bola jeho sesternica z druhého kolena (ich starí otcovia, Frederik VIII. a Juraj I. boli bratia, synovia tzv. „svokra Európy“ Kristiána IX.), zo sobáša zišlo. Oženil sa až 24. mája 1935 so švédskou princeznou Ingrid, s ktorou ho síce takisto spájali príbuzenské vzťahy, avšak už nie tak blízke: v príbuzenskej línii od švédskeho kráľa Oskara I. boli treťostupňoví bratranec a sesternica, a v línii od ruského cára Pavla I. bol Frederik bratrancom Ingridinej matky.

Z ich manželstva vzišli tri dcéry:
 Margaréta II. (* 1940) ∞ 1967 Henri de Laborde de Monpezat
 Benedikta (* 1944)
 Anna Mária (* 1946) ∞ 1964 grécky kráľ Konštantín II.

Zomrel 14. januára 1972 vo veku sedemdesiatich troch rokov na zápal pľúc v mestskej nemocnici v Kodani. Na trón po ňom nastúpila jeho najstaršia dcéra ako kráľovná Margaréta II.

Rodokmeň

Iné projekty

Externé odkazy 
 Http://www.kongernessamling.dk/en/amalienborg/person/frederik-ix/
 Http://genealogy.euweb.cz/oldenburg/oldenburg7.html#F9

Zdroj 

Králi Dánska
Protestantskí panovníci
Glücksburgovci
Nositelia Podväzkového radu
Softbal na Stredoamerických hrách 2017

Softbal na Stredoamerických hrách 2017 bol softbalový turnaj v rámci multišportového podujatia Stredoamerických hier 2017. Konal sa v Manague, v Nikarague v dňoch od 3. do 7. decembra 2017, za účasti 6 mužských a 4 ženských tímov. Pôvodne sa mali turnaja zúčastniť aj obe družstvá Belize. Softbalový turnaj sa na hrách organizuje od začiatku konania hier, doteraz nikdy na hrách nechýbal a toto bolo jeho 11. vydanie. Zápasy sa odohrali na 2 štadiónoch športového centra Centro Deportivo Hugo Chávez. 

V mužskej kategórii obhájila titul , ktorá vo finálovom stretnutí zvíťazila nad . U žien zvíťazila , keď vo finále vyhrala nad domácou .

Účastníci 

Muži

 Číslo v zátvorke udáva umiestnenie vo svetovom rebríčku WBSC v roku 2017.

Ženy

 Číslo v zátvorke udáva umiestnenie vo svetovom rebríčku WBSC v roku 2017.

Výsledky

Muži

Základná skupina

Play-off

Semifinále

Stretnutie o 3. miesto

Finále

Ženy

Základná skupina

Play-off

Semifinále

Stretnutie o 3. miesto

Finále

Konečné poradie 

Muži

Ženy

Referencie

Externé odkazy 
 Softbal na stránke Stredoamerických hier 2017

Zdroj 
 Stredoamerické hry 2017 na stránke Svetovej bejzbalovej a softbalovej konfederácie 

Softbal v 2017
Softbal na Stredoamerických hrách
Stredoamerické hry 2017
Iveta Plšeková

MUDr. Iveta Plšeková (* 1. január 1971, Ostrava) je slovenská komunálna politička.

Vzdelanie 
Narodila sa 1. januára 1971 v Ostrave. Detstvo prežila v Humennom, kde športovala v miestnom lyžiarskom klube.

Strednú školu navštevovala v Kežmarku na Gymnáziu P.O.Hviezdoslava (1986-1989); navštevovala špecializovanú športovú triedu a venovala sa zjazdovému lyžovaniu.

V roku 1989 začala študovať na Lekárskej Fakulte UK v Bratislave, ktorú úspešne skončila v roku 1995. Následne nastúpila ako sekundárny lekár v Ústave tuberkulózy a pľúcnych chorôb Podskalka (okres Humenné), kde získala špecializáciu v odbore vnútorné lekárstvo.

S rodinu žije v Petržalke. Má dve dcéry.

Pracovná kariéra a aktivity 
 V roku 1998 sa stala štatutárnym zástupcom Okresného úradu v Humennom za koalíciu SDK.
 Založila prvý súkromný útulok chránených zvierat na Slovensku v Humennom. 
 Spolupodieľala sa na myšlienke a postavení prvej sochy Dobrého vojaka Švejka na svete v Humennom na železničnej stanici (sochár Jaroslav Drotár). Slávnostné odhalenie prebehlo 6.10.2000 za účasti vnuka Jaroslava Haška, autora knihy o Dobrom vojakovi Švejkovi.
 Od roku 2004 pracuje ako obvodná lekárka v Petržalke na Šustekovej ulici v svojej súkromnej ambulancii.

Politická kariéra 
V roku 2000 sa stala ústrednou tajomníčkou Demokratickej strany a neskôr aj jej podpredsedníčkou.

V rokoch 2006-2009 bola poslankyňou miestneho zastupiteľstva v Petržalke.
 Na jej návrh bolo v Petržalke obnovených 50 detských ihrísk, vymenilo sa vnútorné vybavenie jedální v materských školách a neskôr aj školských jedálňach ZŠ.
 Presadila obnovu budov materských a základných škôl (výmena okien a zateplenie striech)
 
V rokoch 2009-2013 bola poslankyňou Bratislavského samosprávneho kraja

 bola predsedníčkou sociálno-zdravotnej komisie
 v roku 2005 presadila projekt prenájmu petržalských polikliník lekárom, ktorí v nich pracujú, čím sa zabránilo predaju polikliník

V decembri 2014 -2018 bola  poslankyňou mesta Bratislava 

 Od roku 2015 do 2018 bola námestníčka primátora Hlavného mesta Bratislavy.
 bola predsedníčkou grantovej komisie pre poskytovanie príspevku na odstraňovanie graffiti v meste
 bola členkou grantovej komisie Ars Bratislaviensis

V roku 2016 presadila návrat najstaršej inštitúcie - Archívu mesta Bratislavy do správy hlavného mesta. (Od roku 1953 bol archív zoštátnený a mal sa novelou zákona zlúčiť v roku 2016 so Štátnym archívom).

Tretí sektor 
Od roku 2011 je predsedníčkou Petržalského okrášľovacieho spolku. Je aktívna v boji za práva zvierat a angažuje sa v ochrane historického, kultúrneho a prírodného dedičstva.

Referencie
Pozemný hokej na Stredoamerických hrách 2017

Pozemný hokej na Stredoamerických hrách 2017 bol turnaj v pozemnom hokeji v rámci multišportového podujatia Stredoamerických hier 2017. Konal sa v Manague, v Nikarague v dňoch od 4. do 7. decembra 2017, za účasti 6 mužských a 5 ženských tímov. Hokejový turnaj mal na hrách premiéru a organizoval sa iba vo verzii hockey 5s. Zápasy sa odohrali v športovom komplexe Complejo Deportivo Concepción Palacios.

V mužskej kategórii získala titul , ktorá vo finálovom stretnutí zvíťazila nad . U žien zvíťazila tiež , keď vyhrala nad domácou .

Účastníci 

Muži

Pozn.: Číslo v zátvorke udáva umiestnenie vo svetovom rebríčku FIH k októbru 2017.

Ženy

Pozn.: Číslo v zátvorke udáva umiestnenie vo svetovom rebríčku FIH k novembru 2017.

Výsledky

Muži

Základná skupina

Play-off

Stretnutie o 5. miesto

Stretnutie o 3. miesto

Finále

Ženy

Základná skupina

Play-off

Stretnutie o 3. miesto

Finále

Konečné poradie 

Muži

Ženy

Referencie

Externé odkazy 
 Pozemný hokej na stránke Stredoamerických hier 2017

Zdroj 
 Mužský a a ženský turnaj Stredoamerických hier 2017 na stránke Panamerickej federácie pozemného hokeja /

Pozemný hokej v 2017
Pozemný hokej na Stredoamerických hrách
Stredoamerické hry 2017
Hádzaná na Stredoamerických hrách 2017

Hádzaná na Stredoamerických hrách 2017 bol hádzanársky turnaj v rámci multišportového podujatia Stredoamerických hier 2017. Konal sa v Manague, v Nikarague v dňoch od 4. do 8. decembra 2017, za účasti 5 mužských a 4 ženských tímov. Hádzanársky turnaj sa organizuje od roku 2001 a toto bolo jeho 4. vydanie. Zápasy sa odohrali v aréne Gimnasio de Balonmano IND, v ktorej sa odohral aj futsalový turnaj. V mužskej kategórii získala svoj druhý titul , keď vyhrala skupinu. U žien zvíťazila rovnako , ktorá vo finálovom stretnutí vyhrala nad .

Turnaj zároveň slúžil ako kvalifikácia stredoamerických družstiev na Stredoamerické a karibské hry 2018, ktoré hostí kolumbijské mesto Barranquilla. Z každej kategórie sa na ne kvalifikovali 3 najlepšie družstvá.

Účastníci 

Muži

Ženy

Výsledky

Muži

Ženy

Základná skupina

Play-off

Semifinále

Stretnutie o 3. miesto

Finále

Konečné poradie 

Muži

Ženy

Referencie

Externé odkazy 
 Hádzaná na stránke Stredoamerických hier 2017 
 Oficiálna stránka Stredoamerickej a karibskej hádzanárskej konfederácie 

Hádzaná v 2017
Hádzaná na Stredoamerických hrách
Stredoamerické hry 2017
Detektív Dušo

Detektív Dušo je slovenský krimi seriál vysielaný na TV Markíza. Seriál sa vysielal od 11. januára 2018 do 19. augusta 2019. Dej seriálu sa odohráva v malom mestečku Bystrica, ktoré láka atrakciami turistov, má chemickú fabriku, firmu na výrobu záhradných mechanizmov, golfový klub aj futbalové družstvo.

Obsadenie 
 Alexander Bárta – vyšetrovateľ Dušan "Dušo" Štefánik
 Petra Vajdová – súdna lekárka
 Miroslav Noga – mjr. Németh
 Táňa Radeva – Dušanova matka
 Gregor Hološka – policajt
 Ondrej Kovaľ – policajt Martin
 Stanislav Pitoňák – poštár Karol
 Eugen Libezňuk
 Natália Puklušová – záhradná architektka Zuzana; Dušova priateľka

Série

Časti

1. séria (2018 – 2019)

Referencie

Externé odkazy 

 
 

Slovenské televízne seriály
Slovenské kriminálne televízne seriály
Komediálne televízne seriály
Televízne seriály TV Markíza
Televízne seriály z roku 2018
Futsal na Stredoamerických hrách 2017

Futsal na Stredoamerických hrách 2017 bol futsalový turnaj v rámci multišportového podujatia Stredoamerických hier 2017. Konal sa v Manague, v Nikarague v dňoch od 13. do 17. decembra 2017, za účasti 4 mužských. Futsalový turnaj sa na hrách organizuje od roku 2001 a toto bolo jeho 3. vydanie. Ženský turnaj mal mať premiéru s troma družstvami, ale po odhlásení sa družstva Panamy bol zrušený. Zápasy sa odohrali v aréne Gimnasio de Balonmano IND, v ktorej sa odohral aj hádzanársky turnaj. Obhajca titulu z Guatemaly sa turnaja nezúčastnil. Zvíťazila , ktorá vo finálovom stretnutí zvíťazila nad .

Účastníci 

Muži

Pozn.: Číslo v zátvorke udáva umiestnenie vo svetovom futsalovom rebríčku k decembru 2017.

Ženy

Výsledky

Muži

Základná skupina

Play-off

Stretnutie o 3. miesto

Finále

Ženy 
Po odhlásení sa  sa ženský turnaj zrušil; odohrali sa iba 3 priateľské zápasy medzi domácim družstvom a Kostarikou.

Konečné poradie 
Muži

Referencie

Externé odkazy 
 Futbal a futsal na stránke Stredoamerických hier 2017 
 Oficiálna stránka Stredoamerickej futbalovej únie

Zdroj 
 Stredoamerické hry 2017 na futsalovom portáli futsalplanet.com 

Futsal v 2017
Futsal na Stredoamerických hrách
Stredoamerické hry 2017
Lucia Košturiaková

Lucia Košturiaková, vydatá Jelínková (* 24. apríl 1990, Varín) je slovenská florbalistka, reprezentantka Slovenska.

Kariéra
Florbalu sa venuje od detstva, od roku 2006 pôsobí v slovenskej reprezentácii. Kariéru začala v klube Juventa Žirafa Žilina, neskôr (v r. 2008) odišla do českej ligy, kde pôsobí v klube Tigers FK Jižní Město. Hrá na pozícii útočníčky a je kapitánkou národného družstva. Patrí medzi najproduktívnejšie hráčky tak ligy, ako aj reprezentácie. Po MS 2017 prerušila reprezentačnú kariéru.

Referencie

Zdroj 
 Lucia Košturiaková na stránkach szfb.sk
 Lucia Košturiaková na stránkach floorbal.org
 Štatistika na stránkach klubu

Slovenskí florbalisti
Absolventi Českého vysokého učení technického
Osobnosti z Varína
Datľa

Datľa je druh ovocia, ktoré rastie na datľovníku obyčajnom (Phoenix dactylifera). Ide o tmavohnedé oválne plody dlhé 3 až 7 cm a široké 2 až 3 cm, ktoré sú charakteristické nízkym obsahom vody a naopak až zo 70 % sú tvorené sacharidmi. Datle sú bohatým a významným zdrojom draslíka, chlóru, železa a vitamínov B. Ide o bohatý a rýchly energetický zdroj pre ľudský organizmus.

V subtropických a púštnych oblastiach ako je napríklad Severná Afrika a Blízky východ ide o jednu zo základných zložiek tunajšej potravy. Medzi najväčších producentov datlí na svete patrí Tunisko, Irak, Egypt, Španielsko a Maroko, pestujú sa súčasne aj v Indii, Pakistane, Kanárskych ostrovoch a aj v Kalifornii, kam boli človekom po osídlení Ameriky rozšírené.

Datle sa konzumujú prevažne vysušené, čo zlepšuje ich trvanlivosť, čo bolo hojne predtým využívané beduínmi a karavánami križujúcimi nehostinné púšte. V niektorých kultúrach sa súčasne verí, že datle majú afrodiziakálne účinky. Najmä v arabských krajinách sú datle súčasťou každodennej kuchyne, podávajú sa spravidla zlisované do bochníka tzv. adsum alebo sa pečú na masle.

Pôvod 
Podobne ako figy pochádzajú datle z oblasti Prednej Ázie, presnejšie z oblasti Mezopotámie. Odtiaľ sa datľová palma vplyvom človeka úspešne rozšírila do rozsiahlych suchých a teplých oblastí, kde je hojne pestovaná. Odhaduje sa, že datle sú človekom pestované dlhšie ako 5 tisíc rokov a píše sa o nich v Biblii aj v Koráne.

Produkcia 

V roku 2005 produkovalo desať najväčších producentov datlí takmer 17 miliónov ton tohto ovocia. Najväčším producentom bol Irak, avšak v niektorých arabských krajinách je až 90 % produkcie spotrebovaných v krajine pôvodu, kde sú datle tiež používané ako potrava pre zvieratá. Medzi exportérov datlí na európske trhy potom patria predovšetkým severoafrické krajiny, ako napr. Tunisko a Alžírsko.

Hoci existuje takmer tristo rôznych druhov (v skutočnosti kultivarov) datlí, na európskych trhoch je najčastejší druh Deglet Noor, pestovaný najmä v Tunisku a Alžírsku.

Veľkú a dlhodobú históriu v produkcii datlí malo aj Maroko. Vyvážalo rôzne druhy datlí, mäkké a mäsité, vrátane druhu Medjool. V 19. storočí však Maroko postihla epidémia, ktorá zničila väčšinu tamojších palmových hájov. Niektoré z rastlín boli zachránené a znovu vysadené v južnej Kalifornii, čo je dôvod prečo sa do Európy dovážajú aj americké datle.

Vplyv na zdravie 
Podľa výskumu izraelského profesora Michaela Avirama z Rambam Medical Center pri Izraelskom technologickom inštitúte (Technion) v Haife, datle, aj napriek svojej veľkej sladkosti, nezvyšujú hladinu glukózy v krvi a pomáhajú chrániť pred upchávaním tepien (ateroskleróza).

Datle majú zo všetkého ovocia zrejme najvyššiu energetickú hodnotu. Uvádza sa, že z libry (453 g) datlí získa ľudské telo 1 1301 275 kalórií. Datle sú bohaté na draslík a chudobné na sodík.

Priemerný obsah látok a minerálov 

Tabuľka udáva dlhodobo priemerný obsah živín, prvkov, vitamínov a ďalších nutričných parametrov zistených v surových datliach.

Referencie

Iné projekty

Externé odkazy 
 Detailný popis datlí

Tropické ovocie
Volejbal na Stredoamerických hrách 2017

Volejbal na Stredoamerických hrách 2017 bol volejbalový turnaj v rámci multišportového podujatia Stredoamerických hier 2017. Konal sa v Manague, v Nikarague v dňoch od 10. do 16. decembra 2017, za účasti 7 mužských a 7 ženských tímov. Volejbalový turnaj sa na hrách organizuje od začiatku konania hier a toto je jeho 10. vydanie. Zápasy sa odohrali v novovybudovanej aréne Gimnasio Multiusos Alexis Argüello s kapacitou 8 057 divákov, v ktorej sa odohral aj basketbalový turnaj. 

V mužskej kategórii získala svoj štvrtý titul , keď zvíťazila vo všetkých zápasoch skupiny. U žien obhájila titul , keď vyhrala rovnako vo všetkých zápasoch.

Účastníci 

Muži

 Číslo v zátvorke udáva umiestnenie vo svetovom rebríčku FIVB k júlu 2017.

Ženy

 Číslo v zátvorke udáva umiestnenie vo svetovom rebríčku FIVB k augustu 2017.

Výsledky

Muži

Ženy

Konečné poradie 

Muži

Ženy

Referencie

Externé odkazy 
 Voleibol na stránke Stredoamerických hier 2017 
 Oficiálna stránka Stredoamerickej volejbalovej asociácie

Zdroje 
 Stredoamerické hry 2017 na stránke NORCECA /
 Stredoamerické hry 2017 na stránke Stredoamerickej volejbalovej asociácie 

Volejbal v 2017
Volejbal na Stredoamerických hrách
Stredoamerické hry 2017
Filokalia

Filokalia môže byť:
 antológia z diela Origena, pozri Filokalia (starovek)
 zbierka asketických a mystických spisov, pozri Filokalia (novovek)

Zdroje 
 Philocalia. In: 
 CITTERIO, Ellia. Philokalie. In:
Atrium Saratov

Atrium Saratov (pôvodne Obchodné centrum alebo Obchodný dom Saratov) je nákupné centrum na Saratovskej ulici, Bratislava – mestská časť Dúbravka. Centrum bolo otvorené v roku 1979, rekonštrukcia v roku 2008 pridala vyše 2 500 metrov štvorcových a posledná rekonštrukcia v roku 2014 zväčšila celkovú plochu na 7 744 metrov štvorcových.

Dopravné spojenie

Referencie

Externé odkazy 
 Domovská stránka

Nákupné centrá v Bratislave
Dúbravka (Bratislava)
Pharos Park

Pharos Park je nákupné centrum na ulici Pri letisku, v mestskej časti Ružinov v Bratislave, neďaleko najväčšieho obchodného centra na Slovensku Avion Shopping Park. Centrum sa špecializuje na bývanie a stavbu, najväčší nájomca parku Bauhaus začal s výstavbou predajne v júli 2014.

Stavba parku vyžadovala komplexnú urbanistickú štúdiu, dopravnú infraštruktúru a posudzovanie vplyvov na životné prostredie, ktoré začalo v roku 2008. Ako prvý otvoril predajňu v máji 2015 reťazec športového vybavenia Decathlon.

Dopravné spojenie

Referencie

Externé odkazy 
 Domovská stránka

Nákupné centrá v Bratislave
Ružinov
Trump

Trump môže byť :
 priezvisko, pozri Trump (priezvisko) 
Donald Trump
britská ponorka z 1944, pozri HMS Trump (P333)
britský výrobca motoriek, pozri Trump Motors Ltd
Panamerické majstrovstvá v canoe pole 2017

Panamerické majstrovstvá v canoe pole 2017 bol v poradí 10. turnaj panamerických majstrovstiev v canoe pole, ktoré organizuje Panamerická kanoistická konfederácia (COPAC). Konal sa v dňoch od 17.19. novembra 2017 v Ezeiza, v provincii Buenos Aires, v Argentíne, za účasti rekordných 6 mužských a 4 ženských tímov. Nováčikmi turnaja boli mužské družstvo Francúzskej Guyany a ženské družstvá Francúzskej Guyany a domácej Argentíny. Argentína bola piata krajina, ktorá organizovala panamerický šampionát. Dejiskom turnaja bol komplex Centro Nacional de Desarrollo (CeNaDe). V mužskej kategórii získala svoj šiesty titul , ktorá vo finálovom stretnutí zvíťazila nad Francúzskou Guyanou. U žien zvíťazilo , keď vo finále vyhralo nad .

Turnaj tiež slúžil ako kvalifikácia panamerických družstiev na Majstrovstvá sveta 2018, ktoré organizuje Kanada. Z oboch kategórií sa na ne kvalifikovalo iba víťazné družstvo.

Účastníci 

Muži

Ženy

Výsledky

Muži

Základná skupina

Play-off

Stretnutie o 5. miesto

Semifinále

Stretnutie o 3. miesto

Finále

Ženy

Základná skupina

Play-off

Semifinále

Stretnutie o 3. miesto

Finále

Konečné poradie 

Muži

Ženy

Referencie

Externé odkazy 
 Oficiálna stránka Panamerickej kanoistickej konfederácie 
 Oficiálna stránka Argentínskej kanoistickej federácie

Zdroje 
 Panamerické majstrovstvá 2017 na stránke kayakpoloargentina.com 
 Panamerické majstrovstvá 2017 na stránke Medzinárodnej kanoistickej federácie 

Šport v 2017
Panamerické majstrovstvá v canoe pole
Canoe polo
2017 v Argentíne
The 48 Laws of Power

The 48 Laws of Power (doslova 48 zákonov moci) je kniha Roberta Greena z roku 1998; tematicky je veľmi blízka knihe Vladár od Niccolò Machiavelli. Jednotlivé zákony moci sú postupne demonštrované pomocou reálnych príbehov svetovej histórie (Ľudovít XIV., Talleyrand, Otto von Bismarck, Katarína Veľká, Mao Ce-tung, Haile Selassie a mnoho ďalších). Greene ponecháva na čitateľovi, aby si sám urobil úsudok, nakoľko je použitie týchto pravidiel etické.

Zákony 
Preklad nie je ešte úplne kompletný.
 Zákon 1 Nikdy nesmieš zatieniť šéfa
 Zákon 2 Priateľom nedôveruj priveľmi, nepriateľov sa nauč využívať
 Zákon 3 Skrývaj svoje zámery
 Zákon 4 Vždy hovor menej, než je treba
 Zákon 5 Veľmi závisí na povesti - opatruj si ju ako svoj život
 Zákon 6 Stredom pozornosti za každú cenu
 Zákon 7 Prinúť druhých, aby pre teba pracovali, ale zásluhy pripisuj sebe 
 Zákon 8 Prinúť ostatných, aby za tebou prišli - ak bude treba, použi návnadu
 Zákon 9 Víťazstvo dosahujú činy nie argumenty
 Zákon 10 Ako infekcia: vyhýbaj sa nešťastníkom a smoliarom
 Zákon 11 Snaž sa, aby na tebe boli ľudia závislí
 Zákon 12 Odzbroj svoju obeť selektívnou úprimnosťou a štedrosťou 
 Zákon 13 Ak žiadaš niekoho o pomoc, apeluj na jeho vlastný záujem, a nie na jeho súcit alebo veľkorysosť
 Zákon 14 Chovaj sa ako priateľ, postupuj ako špión
 Zákon 15 Nepriateľov zlikviduj raz a navždy
 Zákon 16 Zvyšuj si rešpekt a uznanie svojou neprítomnosťou 
 Zákon 17 Udržuj ostatných v napätí: pestuj atmosféru nepredvídateľnosti
 Zákon 18 Nestavaj na svoju ochranu pevnosť - izolácia je nebezpečná
 Zákon 19 Vedz s kým máš tu česť - neuraz nepravého
 Zákon 20 S nikým sa nepaktuj
 Zákon 21 Nachytaj hlupáka na hlupáka - tvár sa hlúpejšie ako tvoj terč
 Zákon 22 Využívaj taktiku kapitulácie: obrať slabú stránku v moc
 Zákon 23 Sústreďuj svoje sily
 Zákon 24 Chovaj sa ako skutočný dvoran
 Zákon 25 Stvor sám seba
 Zákon 26 Maj stále čisté ruky
 Zákon 27 Hraj na potreby ľudí a vybuduj armádu fanatických prívržencov
 Zákon 28 Jednaj bez váhania
 Zákon 29 Plánuj všetko až do konca
 Zákon 30 Tvár sa že tvoje úspechy prichádzajú len tak
 Zákon 31 Kontroluj všetky varianty: nech ostatní hrajú s kartami, ktoré rozdáš ty
 Zákon 32 Brnkaj na strunu ľudskej fantázie
 Zákon 33 Poznaj slabé stránky každého človeka
 Zákon 34 Chovaj sa kráľovsky podľa svojho rozmaru: chovaj sa ako kráľ a budú ťa tak brať 
 Zákon 35 Osvoj si umenie načasovania
 Zákon 36 Čo nemôžeš ovládať prehľadaj: ignorancia je najlepšia pomsta
 Zákon 37 Predvádzaj nezabudnuteľnú show
 Zákon 38 Mysli si čo chceš, ale chovaj sa ako ostatní
 Zákon 39 Rozvír vodu, aby si chytil rybu
 Zákon 40 S dešpektom odmietni obed zdarma
 Zákon 41 Snaž sa nekráčať v stopách velikánov
 Zákon 42 Zakrič na ovčiaka a ovce sa rozutekajú
 Zákon 43 Získaj si srdce a myseľ druhých
 Zákon 44 Odzbrojuj a nasieraj ľudí pomocou zrkadlového efektu
 Zákon 45 Hlásaj potrebu zmeny, ale nikdy nereformuj
 Zákon 46 Nikdy sa netvár, že si dokonalý
 Zákon 47 Nezachádzaj ďalej, než si si zmyslel; keď zvíťazíš, nauč sa, kedy prestať
 Zákon 48 Predstieraj neurčitú podobu

Externé odkazy 
 Blog: 48 zákony moci
 On-line verzia knihy

Knihy z 1998
Juraj Lehotský (režisér)

Juraj Lehotský (* 17. september 1975, Bratislava) je slovenský filmový režisér.

V rokoch 1995 až 2000 študoval na Vysokej škole múzických umení v Bratislave, konkrétne odbor dokumentárnych filmov. Následne sa začal venovať réžii a písaniu scenárov, a to nielen dokumentov, ale aj hraných filmov, televíznych reklám a hudobných videoklipov. Svoj prvý celovečerný hraný film uviedol v roku 2013 pod názvom Zázrak. Jeho ďalší film Nina mal premiéru o štyri roky neskôr. Lehotský je držiteľom ceny Slnko v sieti.

Režijná filmografia 
Filmy
2013Zázrak
2017Nina

Dokumentárne
2008Eskalátor - Janko Lehotský (TV film)
2008Eskalátor - Jozef Gertli Danglár (TV film)
2008Eskalátor - Miroslav Marcelli (TV film)
2008Slepé lásky
2013Colnica: Cudzinci (TV film)

Referencie

Externé odkazy 
 

Slovenskí režiséri dokumentárnych filmov
Slovenskí filmoví režiséri
Slovenskí televízni režiséri
Slovenskí scenáristi
Osobnosti z Bratislavy
Rigorózna skúška

Rigorózna skúška je vysokoškolská skúška, ktorú môžu v zmysle § 53 ods. 9 zákona č. 131/2002 Z. z. vykonať len absolventi študijných programov, ktorí získali titul magister alebo obdobných študijných programov v zahraničí. Kandidáti sa môžu hlásiť na vyštudovaný alebo príbuzný odbor. Súčasťou skúšky je obhajoba rigoróznej práce.
 
Rigoróznou skúškou a obhajobou rigoróznej práce, ktorá je súčasťou rigoróznej skúšky, má uchádzač na základe samostatného štúdia preukázať, že má v študijnom odbore hlbšie vedomosti v jeho širšom základe a je spôsobilý samostatne si osvojovať nové poznatky vedy a praxe; naviac je schopný získané vedomosti aplikovať tvorivým spôsobom v praxi.

Po úspešnom vykonaní rigoróznej skúšky priznáva uchádzačom akademický titul:
 v prírodovedných študijných odboroch: „doktor prírodných vied“ (, skratka RNDr.)
 vo farmácii: „doktor farmácie" (pharmaciae doctor, skratka PharmDr.)
 v spoločenskovedných a umenovedných študijných odboroch: „doktor filozofie“ (philosophiae doctor, skratka PhDr.)
 v právnických študijných odboroch: „doktor práv“, (iuris utriusque doctor, skratka JUDr.)
 v učiteľských študijných odboroch: „doktor pedagogiky“ (paedagogicae doctor, skratka PaedDr.)
 v teologických študijných programoch okrem študijných programov v oblasti katolíckej teológie: „doktor teológie“ (theologiae doctor, skratka ThDr.).

Tituly „doktor všeobecného lekárstva“ (MUDr.), „doktor zubného lekárstva“ (MDDr.) a „doktor veterinárneho lekárstva“ (MVDr.) nie sú udeľované absolventom po rigoróznej skúške, ale v doktorskom študijnom programe, líšiaceho sa od magisterského programu napr. tým, že prvý a druhý stupeň štúdia sú spojené do jedného.

Referencie 

Vysoké školy
Emma Drobná

Emma Drobná (* 24. marec 1994, Nové Mesto nad Váhom) je slovenská speváčka, dabingová herečka a víťazka štvrtej série speváckej súťaže Česko Slovenská SuperStar. Svoj debutový album s názvom You Should Know vydala v roku 2017. Jej druhý album Better Like This vyšiel v roku 2020.

Biografia 
Do svojich 17 rokov vyrastala v Novom Meste nad Váhom so svojou matkou, babičkou a sestrou. Potom sa rozhodla odísť na rok do Dánska, kde vyštudovala strednú školu s hlavným odborom dizajn. Neskôr sa odsťahovala na dva roky do Londýna, kde sa živila prácou v bare. Počas svojho pobytu v Londýne si zahrala v klipe „Hlavolam“ českej kapely Chinaski. Do povedomia verejnosti sa dostala vďaka účasti a výhre v súťaži Česko Slovenská SuperStar (4. séria) v roku 2015. V roku 2016 účinkovala tiež v prvej rade slovenskej show Tvoja tvár znie povedome. Ďalej potom v programoch Galashow s latinou 2016, v Hviezdna párty a do svojho programu Všechnopárty si ju pozval aj Karel Šíp. V slovenskej televízii Markíza účinkovala v relácii Dobre vedieť! a na RTVS v relácii Milujem Slovensko. V tom istom roku vydala svoj prvý Singel „Smile“, ktorý sa prebojoval aj do rádií.  Na tomto videoklipe spolupracoval tím Creative Music House. V júni 2017 vyšiel jej druhý singel „Words“, ktorý sa niekoľko týždňov držal na 1. mieste hranosti nielen na Slovensku ale aj v Česku. Videoklip zachytávajúci krásu Anglicka bol zverejnený 1. 9. 2017. Debutový album You Should Know vyšiel 3. novembra toho istého roku a dočkal sa pozitívnej odozvy publika.

Osobný život 
Na konci roka 2015 sa jej partnerom stal Štěpán Urban, ktorý v SuperStar skončil na 2. mieste. a ktorý ju pravidelne sprevádzal na koncertoch ako gitarista, vokalista a takisto prispel pri skladaní piesní na jej albume (napr. duet „What Have We Done“) Vzťah obaja potvrdili v roku 2016. 

V súčasnosti (2020) je jej partnerom Filip Šebo.

Úspechy 
 2015 – víťazka 4. série speváckej súťaže Česko Slovenská SuperStar
 Cena SOZA udelená v roku 2018 za rok 2017 v kategórii „najhranejšia skladba“ s piesňou „Smile“
 Cena SOZA udelená roku 2019 za rok 2018 v kategórii „najhranejšia skladba“ s piesňou „Words“

Diskografia 
 Emma Drobná (2015)
 You Should Know (2017)
 Better Like This (2020)

Hudobné klipy 
 „Smile“ (2016)
 „Words“ (2017)
 „Remember“ (2017)
 „Try“ (2018) 
 „Demons“ (2019) 
 „Yeah Baby!“ (2020)

Referencie

Externé odkazy

Zdroj 

Slovenské speváčky
Slovenskí finalisti Česko Slovenskej Superstar
Osobnosti z Nového Mesta nad Váhom
Marek Števček

prof. JUDr. Marek Števček, DrSc. (* 20. február 1976, Bratislava) je slovenský právnik a vysokoškolský pedagóg. Patrí k najvýznamnejším odborníkom na civilné právo procesné a občianske právo na Slovensku.

Od 1. februára 2019 zastáva post rektora Univerzity Komenského v Bratislave.

Životopis 
Narodil sa v Bratislave. V roku 1999 úspešne absolvoval štúdium na Právnickej fakulte Univerzity Komenského v Bratislave. Následne začal na tejto fakulte pôsobiť na Katedre občianskeho práva. O rok neskôr zložil rigoróznu skúšku a získal titul doktor práv (JUDr.). Od roku 2001 pôsobil na Ústave štátu a práva Slovenskej akadémie vied. V roku 2002 sa stal advokátom. V roku 2006 získal titul PhD. Následne v roku 2008 bol menovaný za sudcu, pričom pôsobil ako sudca Okresného súdu Bratislava I. Tejto funkcie sa sám vzdal 31. mája 2011. V roku 2012 habilitoval počas svojho pôsobenia na Paneurópskej vysokej škole na docenta. V tomto roku začal pracovať na Ministerstve spravodlivosti SR ako generálny riaditeľ Sekcie civilného práva. V roku 2017 ho prezident Andrej Kiska vymenoval za profesora v odbore občianske právo. V súčasnosti pôsobí na Katedre občianskeho práva Univerzity Komenského. Súčasne zastáva od roku 2017 funkciu prorektora pre legislatívu Univerzity Komenského v Bratislave.

Patril medzi členov Rekodifikačnej komisie pre nové civilné procesné právo. V období rokov 2012 až 2015 bol jej predsedom. V roku 2015 sa stal predsedom Komisie pre rekodifikáciu súkromného práva. Jej úlohou je pripraviť nový Občiansky zákonník. Spolupodieľa sa aj na príprave Encyclopaedie Beliana. Patrí medzi členov vzdelávacej komisie Slovenskej advokátskej komory.

Publikačná činnosť 
 M. Števček Procesné nástupníctvo v civilnom práve procesnom, Epos, 2008, ISBN 8080577407
 M. Števček a kol. Rodinné právo, Heuréka, 2010, ISBN 9788089122479
 M. Števček, S. Ficová Exekučný poriadok - Komentár, C. H. Beck, 2011, ISBN 9788074003356
 M. Števček, S. Ficová a kol. Občiansky súdny poriadok - Komentár - I. diel + II. diel (2. vydanie), C. H. Beck SK, 2012, ISBN 9788074004063
 S. Ficová, M. Števček, a kol. Občianske súdne konanie, C. H. Beck SK, 2013, ISBN 9788074005091
 M. Števček a kol. Civilné právo procesné, Eurokódex, 2013, ISBN 9788089447961
 M. Števček, S. Ficová a kol. Civilný sporový poriadok - Komentár, C. H. Beck SK, 2016, ISBN 9788074006296
 M. Števček a kol. Prednášky a texty z (nového) civilného procesu, C. H. Beck SK, 2017, ISBN 9788089603510

Referencie

Zdroje 
 Profesný životopis Mareka Števčeka
 Životopis Mareka Števčeka

Slovenskí právnici
Absolventi Právnickej fakulty Univerzity Komenského v Bratislave
Vyučujúci na Právnickej fakulte Univerzity Komenského v Bratislave
Vyučujúci na Právnickej fakulte Paneurópskej vysokej školy
Vyučujúci na Právnickej fakulte Univerzity Mateja Bela v Banskej Bystrici
Osobnosti z Bratislavy
Slovenskí univerzitní profesori
Slovenskí sudcovia
Rektori Univerzity Komenského v Bratislave
Vyhniansky travertín

Vyhniansky travertín bola prírodná pamiatka v správe štátnej ochrany prírody Štiavnické vrchy.

Nachádza sa v katastrálnom území obce Vyhne v okrese Žiar nad Hronom v Banskobystrickom kraji. Územie bolo vyhlásené v roku 1986 na rozlohe 0,3565 ha. Ochranné pásmo nebolo určené. Na území pamiatky platí 4. stupeň ochrany. Nachádza sa v Chránenej krajinnej oblasti Štiavnické vrchy.

Predmetom ochrany bolo: Ojedinelý krasový fenomén v mladotreťohorných vulkanitoch. Prvý krát v Európe tu boli popísané železité baktérie rodu Gallionella.

Pozri aj 
 Kamenné more

Externé odkazy 
 Stránka o Vyhnianskom travertíne
 Prírodná pamiatka Vyhniansky travertín, Štátny zoznam osobitne chránených častí prírody SR

Vyhne
Zrušené prírodné pamiatky na Slovensku
Futsal na Stredoamerických hrách

Futsal na Stredoamerických hrách je futsalový turnaj, ktorý sa koná v rámci multišportového podujatia Stredoamerických hier. Organizuje ho Stredoamerická futbalová únia (UNCAF) v spolupráci so Stredoamerickou športovou organizáciou (ORDECA). Do programu hier bol futsalový turnaj prvýkrát zaradený na 7. stredoamerických hrách v roku 2001 v Guatemala City. Pravidelne sa organizuje od hier v roku 2013, zatiaľ iba v mužskej kategórii. Na každom z troch organizovaných turnajov zvíťazilo iné družstvo.

V roku 2017 sa mal popri mužskom organizovať aj ženský turnaj, za účasti troch družstiev. Po odstúpení družstva  sa turnaj napokon zrušil.

Turnaje

Zoznam

Medailová bilancia družstiev

Referencie

Externé odkazy 
 ORDECA na stránke Dominikánskeho olympijského výboru 
 Oficiálna stránka Stredoamerickej futbalovej únie

Zdroj 
 Stredoamerické hry na futsalovom portáli futsalplanet.com
Motorový rušeň 702

Motorový rušeň 702 (do roku 1988 niesol označenie ako rad T 212.0) je dvojnápravový rámový kapotovaný rušeň určený k ľahkému staničnému posunu, odvodený od rádu 700, vyvinutý v roku 1967 v ČKD Praha. Sériová výroba však prebiehala na Slovensku - v Turčianskych strojárňach Martin, a to v rokoch 1967 až 1971. Ich pôsobiskom sú železničné stanice a depa, kde obstarávajú posun. Vyskytujú sa tiež na vlečkách priemyselných podnikov. Niektoré stroje boli zrekonštruované na rady 797, 798 a 799.

Popis 
Na ráme rušňa je umiestnená kabína pre rušňovodiča, pred ktorou je zúžená kapota, v ktorej sa nachádza spaľovací motor a ďalšie komponenty. V ráme sú uložené dve nápravy, obe hnacie. Rušeň má prenos energie riešený cez mechanickú prevodovku, ktorou rušňovodič zaraďuje rýchlostné stupne predvoľbou - zaradí rýchlostný stupeň a až potom obsluhuje spojkový kohút (podrobnejšie - viď popis rady 700). Z prevodovky sa krútiaci moment prenáša na nápravy pomocou kĺbových hriadeľov.

Historické rušne 
 702.005 (České dráhy, depo Valašské Meziříčí)
 702.015 (Výtopna Zlíchov)
 702.026 (Kolej-klub, depo Turnov)
 702.062 (České dráhy, železničné múzeum v Olomouci)
 702.069 (České dráhy, železničné múzeum Lužnej u Rakovníka)
 702.520 (Národné technické múzeum, depozitár Chomutov)
 702.581 (Výtopna Zdice)
 702.680 (Retrolok, depo Horažďovice)
 702.630 (Detská Železnica Košice, označený T212.1630)

Literatúra

Externé odkazy 
 Rušeň radu 702 (v atlase lokomotív)
 Rušeň radu 702 - Zelpage.cz
 Rušeň radu 702 - Vlaky.net

Zdroj 

702
702
Ladislav Hubenák

prof. JUDr. PhDr. Ladislav Hubenák, DrSc. (* 27. október 1928, Horša - † 31.1.2018, Bratislava) bol slovenský právnik a vysokoškolský pedagóg. Patril medzi popredných slovenských právnych historikov. Vo svojej práci sa zameriaval na dejiny práva a dejiny štátu a práva v Česko-Slovensku a na Slovensku.

Životopis 
Narodil sa v obci Horša, ktorá je v súčasnosti už mestskou časťou mesta Levice. V roku 1952 úspešne absolvoval právo na Právnickej fakulte Univerzity Komenského v Bratislave, pričom následne začal na tejto fakulte pôsobiť ako pedagóg. Patril k žiakom významného profesora Štefana Lubyho, no občianskemu právu sa nezačal napriek tomu intenzívnejšie venovať. V roku 1960 absolvoval štúdium aj na Filozofickej fakulte Univerzity Komenského, pričom na tejto fakulte získal v roku 1962 aj titul kandidát vied (CSc.) z histórie. V roku 1962 sa stal na šesť rokov riaditeľom Ústredného štátneho archívu v Bratislave. O tri roky neskôr habilitoval na Filozofickej fakulte na docenta, taktiež z histórie. V roku 1978 získal na Slovenskej akadémii vied titul doktor vied (DrSc.) z histórie. Od roku 1977 pôsobil taktiež na Ministerstve školstva ako riaditeľ odboru vysokých škôl. V roku 1978 bol vymenovaný za profesora v odbore česko-slovenské dejiny. V priebehu svojej kariéry pôsobil ako externý pedagóg postupne na viacerých vysokých školách ako napr. Právnickej fakulte Masarykovej univerzity v Brne, Právnickej fakulte Univerzity Mateja Bela v Banskej Bystrici (kde istý čas pôsobil aj ako garant štúdia), Právnickej fakulte Univerzity Pavla Jozefa Šafárika v Košiciach, Akadémii Policajného zboru v Bratislave, neskôr na Fakulte práva Paneurópskej vysokej školy, či ako vedecký pracovník na Ústave štátu a práva Slovenskej akadémie vied. Postupne sa prepracoval na významného právneho historika. Vďaka svojej činnosti získal viacero domácich, ako i zahraničných ocenení .

Publikačná činnosť 
Ladislav Hubenák napísal počas svojej pedagogickej činnosti viac ako 30 kníh a stovky odborných článkov.
 L. Hubenák Rasové zákonodarstvo na Slovensku (1939-1945), Univerzita Komenského, 2003
 L. Hubenák Nekorunovaný kráľ Európy F.M.Voltaire, Univerzita Mateja Bela, 2004
 P. Mosný, L. Hubenák Dejiny štátu a práva na Slovensku, Aprilla, 2008 
 L. Hubenák Lexikón právnych dejín Slovenska, Wolters Kluwer, 2014

Referencie

Zdroje 
 Rozhovor a životopis Ladislava Hubenáka

Slovenskí právnici
Slovenskí univerzitní profesori
Absolventi Právnickej fakulty Univerzity Komenského v Bratislave
Absolventi Filozofickej fakulty Univerzity Komenského v Bratislave
Vyučujúci na Právnickej fakulte Univerzity Komenského v Bratislave
Vyučujúci na Právnickej fakulte Paneurópskej vysokej školy
Vyučujúci na Právnickej fakulte Univerzity Mateja Bela v Banskej Bystrici
Vyučujúci na Právnickej fakulte Univerzity Pavla Jozefa Šafárika v Košiciach
Osobnosti z Levíc